ועדת הכנסת, כנסת 20, פרוטוקול מספר 409, 2018-12-26 09:30

מכלוף מיקי זוהר: בוקר טוב.

מכלוף מיקי זוהר: אני מתכבד לפתוח את ישיבת ועדת הכנסת.

מכלוף מיקי זוהר: על סדר היום בקשת הממשלה להקדמת הדיון בהצעת חוק התפזרות הכנסת התשע"ט-2018 לפני קריאה ראשונה.

מכלוף מיקי זוהר: בראשית דבריי אני רוצה לומר כך: בימים האחרונים אתם שומעים שיג ושיח לגבי מועד פיזור הכנסת.

מכלוף מיקי זוהר: אז אני רוצה להבהיר מספר דברים: מועד הבחירות הוחלט ונקבע ומבחינתי הוא לא בר שינוי – 9 באפריל 2019.

מכלוף מיקי זוהר: זה מועד שהוסכם על כולם ומקובל על כולם.

מכלוף מיקי זוהר: אני, כמובן, הבעתי את עמדתי שזה מועד שיכול להיות מוקדם מדי אבל שוב, עמדתי בעניין הזה איננה משמעותית.

מכלוף מיקי זוהר: מי שמחליט על מועד הבחירות בסופו של דבר זה ראשי הקואליציה: חברי יושב ראש הקואליציה דודי אמסלם שכמובן כל דבר שהוא מבקש אני מגבה מתוך אמונה והבנה שכל מה שלטובת המדינה והליכוד עומד לנגד עיניו ואין בכלל מחלוקת.

ג'מאל זחאלקה: אנחנו מקדימים בגלל הליכוד או בגלל ראש הממשלה?

מכלוף מיקי זוהר: לא, לא.

ג'מאל זחאלקה: תסביר – מה זה "טובת הליכוד"?

מכלוף מיקי זוהר: אנחנו מקדימים את הבחירות בגלל שהקואליציה כבר הפסיקה לתפקד.

ג'מאל זחאלקה: מה זה "טובת הליכוד" כשיקול להקדמת הבחירות?

מכלוף מיקי זוהר: אנחנו מקדימים בחירות בגלל שהקואליציה הפסיקה לתפקד - -

ג'מאל זחאלקה: אתה יושב-ראש ועדה.

ג'מאל זחאלקה: אתה צריך לראות איפה - -

מכלוף מיקי זוהר: אני אעשה לך סדר.

מכלוף מיקי זוהר: עוד פעם תפריע לדבריי אני אקרא אותך שלוש קריאות ואני אוציא אותך החוצה.

ג'מאל זחאלקה: לא מפריע לך אבל אנחנו רוצים הבהרה.

מכלוף מיקי זוהר: אז אם תפריע לי שוב אני אוציא אותך.

דוד אמסלם: אני אסביר אותו במשפט.

דוד אמסלם: הוא אמר: "טובת המדינה" - -

ג'מאל זחאלקה: וטובת הליכוד.

דוד אמסלם: אז הוא התכוון שטובת הליכוד זה טובת המדינה.

מכלוף מיקי זוהר: ברור.

קארין אלהרר: ברור.

קארין אלהרר: יש עוד משהו במדינה חוץ מהליכוד?

מכלוף מיקי זוהר: הצלחת הליכוד זה הצלחת המדינה, בסופו של דבר.

יואב בן צור: הליכוד והמדינה חד הם.

מכלוף מיקי זוהר: לא להגזים - -

קארין אלהרר: לא?

קארין אלהרר: למה?

מכלוף מיקי זוהר: - - אבל ככל שאנחנו חזקים יותר המדינה מצליחה יותר.

קארין אלהרר: מה זאת אומרת.

מכלוף מיקי זוהר: זאת עובדה, אגב.

מכלוף מיקי זוהר: עכשיו אני רוצה לחזור להמשך דבריי.

מכלוף מיקי זוהר: קודם כול היום גילינו חשיפה עיתונאית ש-90 יום לא קיים בחוק.

מכלוף מיקי זוהר: אפשר לפזר את הכנסת מבחינה חוקית גם פחות מ-90 יום, אבל ברור שוועדת הבחירות חייבת את הזמן להתארגנות ולכן 90 יום מאוד קריטי מבחינת ועדת הבחירות, לא מבחינת החוק, לא מבחינת הפרוצדורה.

מכלוף מיקי זוהר: יכול להיות שנצטרך לעשות לזה תיקון בכנסת הבאה ואולי אפילו בכנסת הנוכחית.

מכלוף מיקי זוהר: אבל עדיין בסופו של דבר זה עניין פרוצדורלי ולא חוקי.

מכלוף מיקי זוהר: יש מספר חוקים שאני חושב שהם חשובים מאוד למי ששלח אותנו לכנסת ולמי שישלח אותנו שוב לכנסת.

מכלוף מיקי זוהר: אני פניתי לראש הממשלה וליושב-ראש הקואליציה לעזור בקידום החוקים האלה לפני פיזור הכנסת.

קריאות: - - -

מכלוף מיקי זוהר: אני אחרי זה אתן לאנשים לדבר.

מכלוף מיקי זוהר: אל תדאגו, כולם ידברו.

מכלוף מיקי זוהר: אני חוזר ואומר – יש מספר חוקים שאלה ששלחו אותנו לכנסת וישלחו אותנו שוב חזרה לכנסת זקוקים לחקיקה הזאת.

מכלוף מיקי זוהר: אני מבקש מראש הממשלה ומחברי יושב-ראש הקואליציה לקדם את החוקים הללו.

מכלוף מיקי זוהר: אלו הם החוקים: חוק הטבות המס לתושבי הפריפריה, חוק המועצה להסדר ההימורים בספורט, חוק המתמחים, חוק מרקם ההתיישבות ביהודה ושומרון - -

דב חנין: ההסדרה השלישית.

דב חנין: יפה.

מכלוף מיקי זוהר: סליחה.

דב חנין: חוק היועצים המשפטיים, חוק החטיבה להתיישבות, חוקי הבית היהודי - -

איילת נחמיאס ורבין: אבל אתה לא מסוגל לקיים חוקים כאלה שאין בהם הסכמה - - -

דב חנין: - - חוק גדעון סער - -

איילת נחמיאס ורבין: זה - - - לחוקים שיש הסכמות עליהם.

מכלוף מיקי זוהר: אני חוזר ואומר, עם כל הכבוד - -

קארין אלהרר: - - -

דב חנין: חוק גדעון סער, שכחת להגיד.

איילת נחמיאס ורבין: יושב-ראש הקואליציה הודיע שהחוקים שיעברו זה חוקים שיש עליהם הסכמה.

מכלוף מיקי זוהר: אני חוזר ואומר - -

קארין אלהרר: - - -

איילת נחמיאס ורבין: סליחה?

איילת נחמיאס ורבין: אני מחזקת את יושב-ראש הקואליציה.

מכלוף מיקי זוהר: אני חוזר ואומר, מניסיוני בארבע השנים האחרונות בעבודה משותפת ומאומצת עם חברי יושב-ראש הקואליציה דודי אמסלם וראש הממשלה בנימין נתניהו – לא ראש הממשלה ובטח לא דודי אמסלם עובדים אצל האופוזיציה.

מכלוף מיקי זוהר: אנחנו עובדים אצל העם, אלה ששלחו אותנו לכנסת.

דב חנין: חוק גדעון סער.

מכלוף מיקי זוהר: - - אתם לא יכולים להכתיב שום דבר עד שהכנסת לא התפזרה.

מכלוף מיקי זוהר: ועידת ההסכמות נכנסת לתוקף אחרי פיזור הכנסת - -

דב חנין: מי אמר?

מכלוף מיקי זוהר: - - כל עוד הכנסת לא פוזרה אין ועידת הסכמות.

מכלוף מיקי זוהר: לכן, עם כל הכבוד לכם, אתם יכולים לומר מה שאתם רוצים - -

קארין אלהרר: אל תהלך אימים על חברי הכנסת.

מכלוף מיקי זוהר: - - עד שהכנסת תתפזר.

מכלוף מיקי זוהר: אז עם כל הכבוד - -

קארין אלהרר: אל תהלך אימים.

מכלוף מיקי זוהר: - - אל תכתיבו לנו דברים.

קארין אלהרר: אתה מהלך אימים - - -

מכלוף מיקי זוהר: אני לא מהלך אימים.

מכלוף מיקי זוהר: נו, באמת, די עם הפופוליזם הזה.

מכלוף מיקי זוהר: חכו עם זה לקמפיין, לא עכשיו.

איילת נחמיאס ורבין: מה שאתה עושה עכשיו זה לא פופוליסטי?

איילת נחמיאס ורבין: אתה לא - - - את הפריימריז שלך?

מכלוף מיקי זוהר: ממש לא.

מכלוף מיקי זוהר: אני מדבר בצורה רצינית ועניינית לטובת מי ששלח אותנו לכנסת.

קארין אלהרר: מי זה "טובת"?

קארין אלהרר: טובת הפריימריז.

איילת נחמיאס ורבין: אבל פיזור הכנסת זה בהסכמה.

מכלוף מיקי זוהר: לפני שאנחנו עוברים לדוברים – ונשמע את כולם ולאחר מכן נעבור להצבעה – פיזור הכנסת יכול לקנות באופן מידי ויכול לקרות גם בעוד כמה ימים.

מכלוף מיקי זוהר: החוקים הללו הם חוקים קריטיים לפני פיזור הכנסת.

קארין אלהרר: - - - מה זה הדבר הזה - - - בהסכמות.

מכלוף מיקי זוהר: לכי אליו.

מכלוף מיקי זוהר: את מוזמנת ללכת אליו.

קארין אלהרר: לא.

קארין אלהרר: אני מבקשת שהוא יבוא אליו.

מכלוף מיקי זוהר: אני קובע אם באים, עם כל הכבוד.

מכלוף מיקי זוהר: לא אף אחד אחר.

קארין אלהרר: סליחה, אתה לא המנהל של הבניין הזה.

מכלוף מיקי זוהר: תתפלאי אבל בוועדת הכנסת קובעים את פיזור הכנסת, וכל עוד אני עומד בראשה זה מה שיהיה.

איילת נחמיאס ורבין: אבל זה איומי סרק, חבר הכנסת זוהר.

איילת נחמיאס ורבין: אלה איומי סרק.

מכלוף מיקי זוהר: אנחנו נחיה ונראה, חברת הכנסת ורבין אם אלה איומי סרק או לא.

מכלוף מיקי זוהר: טוב שאתגרת אותי.

מכלוף מיקי זוהר: הייתי צריך את האתגר הזה אחרת יכול להיות שהייתי מתקפל.

מכלוף מיקי זוהר: אני מודה לך על האתגר.

מכלוף מיקי זוהר: עכשיו לרשימת הדוברים.

מכלוף מיקי זוהר: אני מבקש, קודם כול, לשמוע את יושב-ראש הקואליציה חבר הכנסת דודי אמסלם.

מכלוף מיקי זוהר: יושב-ראש הקואליציה רוצה אחרי זה?

מכלוף מיקי זוהר: אוקיי.

מכלוף מיקי זוהר: מרכז האופוזיציה חבר הכנסת יואל חסון.

אמיר אוחנה: אבל אני ביקשתי ראשון.

מכלוף מיקי זוהר: אתה תדבר.

יואל חסון: תודה, אדוני, בוקר טוב לכולם.

יואל חסון: אנחנו נמצאים בבית פוליטי שבו לכל אחד מחברי הכנסת יש אינטרסים, גם אינטרסים פוליטיים, יש פריימריז.

יואל חסון: אני מבין שיש חלק מהדברים שצריך לעשות כדי שידברו עליך ב-48 השעות האחרונות.

יואל חסון: אבל יש גם סדר ויש מנהיגים ויש החלטות - -

מכלוף מיקי זוהר: אמר הפופוליסט הכי גדול בכנסת.

יואל חסון: ויש החלטות - -

מכלוף מיקי זוהר: יואל חסון, הפופוליסטי הכי גדול בכנסת, מעיר לי הערות על פופוליזם.

יואל חסון: - - של הקואליציה והאופוזיציה - -

מכלוף מיקי זוהר: תלמד קצת עקרונות ותבוא לתת לי עצות.

יואל חסון: התקבלה החלטה ברורה של הקואליציה והאופוזיציה על פיזור הכנסת באופן מלא היום בכל הקריאות.

יואל חסון: נקודה.

יואל חסון: אני מתייחס ברצינות למה שאמרת לגבי חלק מהחקיקות, לפחות.

יואל חסון: יושב-ראש הקואליציה ואני נשב ונעשה הכול כדי שחוקים טובים למען עם ישראל, כאלה שאני מאמין ששנינו נסכים שהם חשובים וטובים, יעברו בוועדת ההסכמות ויחוקקו בקריאה שנייה ושלישית.

מכלוף מיקי זוהר: רק תעדכנו אותי לפני הפיזור.

מכלוף מיקי זוהר: אל תשכח לעדכן אותי.

יואל חסון: אנחנו ערים לדבר הזה, ועם כל הכבוד לך - -

מכלוף מיקי זוהר: רק תעדכן, זה מה שאני מבקש.

יואל חסון: - - יש כאן ראש ממשלה ויושבת-ראש אופוזיציה ושתי מפלגות גדולות ואופוזיציה וקואליציה שהחליטו לפזר את הכנסת – וכל זה בתיאום עם יושב-ראש הכנסת.

יואל חסון: לכן צריך לכבד את זה ולא לעשות מהתהליך הזה שוק תורכי או בזאר תורכי - -

מכלוף מיקי זוהר: אני לא עובד אצלך, חבר הכנסת חסון.

יואל חסון: - - - לפזר את הכנסת - -

מכלוף מיקי זוהר: חבר הכנסת חסון, אני לא עובד אצלך - -

יואל חסון: גם אני לא עובד אצלך.

מכלוף מיקי זוהר: - - ואתה לא תאמין, אני עובד רק אצל עם ישראל.

מכלוף מיקי זוהר: אתה לא תאמין אולי.

קארין אלהרר: הלוואי שהיית עובד רק אצל עם ישראל.

קארין אלהרר: עובד רק בשבילך.

יואל חסון: אם אתה היית דואג לעם ישראל ולא דואג לעצמך לפריימריז כדי שב-48 השעות האחרונות ידברו עליך עד אין-סוף - -

מכלוף מיקי זוהר: נו, באמת, אתה חושב שמצבי כל כך קשה בפריימריז?

יואל חסון: - - ולעשות דברים בניגוד לעמדת - -

מכלוף מיקי זוהר: - - אם היה לך מושג מה קורה בליכוד אחרי שערקת ממנו כדי לעבור ממנו למפלגה אחרת לא היית אומר את מה שאמרת - -

יואל חסון: - - האופוזיציה והקואליציה, אז היית בצורה מכובדת מביא לפיזור הכנסת - -

מכלוף מיקי זוהר: מאה אחוז.

יואל חסון: - - בלי להתבזות - -

מכלוף מיקי זוהר: טוב.

יואל חסון: - - ויכול להיות שבסוף אתה שליח של מישהו שלא באמת רוצה בחירות ומפחד מבחירות.

יואל חסון: אז צריך ללכת לבחירות מיד והיום להשלים את כל הקריאות.

יואל חסון: נקודה.

מכלוף מיקי זוהר: אנחנו ראינו את הסקר האחרון עם שמונת המנדטים ואנחנו ממש חוששים מבחירות - -

יואל חסון: לכן אנחנו רוצים בחירות מיד.

מכלוף מיקי זוהר: שמונה מנדטים למחנה הציוני.

מכלוף מיקי זוהר: אנחנו ממש חוששים מבחירות.

מכלוף מיקי זוהר: רועדים.

יואל חסון: בסדר, מאה אחוז.

יואל חסון: אנחנו רוצים בחירות מיד.

מכלוף מיקי זוהר: חבר הכנסת אמיר אוחנה.

אמיר אוחנה: תודה, אדוני היושב-ראש, אני אומר את זה גם לך, אני אומר את זה גם לחברי היקר, יושב-ראש הקואליציה.

אמיר אוחנה: יש מעט מאוד יוזמות בכנסת הזאת שחתומים עליהן חברים מכל סיעות הבית.

אמיר אוחנה: רוב חברי הכנסת חתומים על הפנייה לשרת המשפטים לתת תוספת ניקוד ל-4,000 הנבחנים שנכשלו בשתי הבחינות האחרונות.

אמיר אוחנה: עשינו כאן כנס גדול בכנסת.

אמיר אוחנה: יש שתי הצעות חוק: אחת של חברת הכנסת אוסנת מארק ואחת שלי - -

אחמד טיבי: יכול להיות שלא דייקת.

אמיר אוחנה: לא, לא.

אמיר אוחנה: מבחינת - - -

אוסנת הילה מארק: הצעת החוק היא גם של אחמד טיבי.

אמיר אוחנה: אין בעיה.

אמיר אוחנה: חבר הכנסת אחמד טיבי הוא גם שותף.

אמיר אוחנה: גם חברי כנסת נוספים.

אמיר אוחנה: אגב, חבר הכנסת אחמד טיבי, ייאמר, הסכים לתת את הפטור מחובת הנחה על חשבון האופוזיציה.

אחמד טיבי: נכון.

אמיר אוחנה: באמת, מכל סיעות הבית.

אמיר אוחנה: למה שלא נקדם את הדבר הזה?

מכלוף מיקי זוהר: אנחנו נקדם.

אמיר אוחנה: יש פה עוול, עוול נורא.

מכלוף מיקי זוהר: חברים, אני לא אמרתי - -

אוסנת הילה מארק: מיקי, הסיפור של הנבחנים נמשך פה הרבה זמן.

אוסנת הילה מארק: אני חושבת שהצעת החוק שהגשנו אותה אני, דודי, אמיר, אחמד טיבי היא הצעה חוצה מפלגות ואפשר לעשות אותה - -

מכלוף מיקי זוהר: נכון.

מכלוף מיקי זוהר: אז אני חוזר - -

אוסנת הילה מארק: - - ואפשר לעשות אותה כבר מיידית.

אמיר אוחנה: אנחנו ביקשנו פטור מחובת הנחה.

אמיר אוחנה: בואו נדחוף את זה, בואו נעשה את זה.

אוסנת הילה מארק: למה עוד חודשיים?

אוסנת הילה מארק: אנשים ממתינים לרישיונות שלהם.

אוסנת הילה מארק: למה עוד חודשיים?

מכלוף מיקי זוהר: חברים, ועדת ההסכמות תשב היום ותנהל שיג ושיח לגבי כל החוקים החשובים.

מכלוף מיקי זוהר: תעדכנו אותי ונראה איך מתקדמים.

ג'מאל זחאלקה: מה עם החוקים שלך?

ג'מאל זחאלקה: אז אתה מציע דברים שהם לא בהסכמות.

מכלוף מיקי זוהר: נראה.

ג'מאל זחאלקה: אתה אמרת: "מסמיכים את ועדת ההסכמות".

דב חנין: תחזור ליושב-ראש הקואליציה בכל זאת.

דוד אמסלם: אנחנו מתכוונים להעביר היום את פיזור הכנסת בשלוש קריאות בדיוק כמו שאמרת, יואל.

דוד אמסלם: כרגע מיקי מעלה דברים שיבואו לידי ביטוי.

רועי פולקמן: גם לנו יש בקשות לוועדת ההסכמות.

דוד אמסלם: אנחנו נרכז את הכול.

דוד אמסלם: יש פה עבודה שנעשה גם מחר, גם ביום ראשון וגם ביום שני.

דוד אמסלם: בסך הכול הכוונה שלנו בשבוע הבא לעשות ימים מרוכזים ולסיים את כל מה שאנחנו יכולים.

דוד אמסלם: יכול להיות שלא נסיים כמה דברים אבל אולי חשוב להעלות למודעות הציבורית וגם לקבע אותם ברמת הסיפור - -

איילת נחמיאס ורבין: אפילו קריאה ראשונה - -

מכלוף מיקי זוהר: קריאה ראשונה.

איילת נחמיאס ורבין: כדי להבטיח רציפות.

מכלוף מיקי זוהר: צריך מספר קריאות ראשונות כדי להבטיח דין רציפות.

מכלוף מיקי זוהר: בדיוק, זה מה שאני אומר.

דוד אמסלם: לדעתי, בוודאי רוב החוקים בכנסת הם באמת לא קונטרוברסאליים.

דוד אמסלם: בסופו של דבר רובנו מסכימים על רוב החוקים שעוברים פה.

קארין אלהרר: מה הבעיה?

מכלוף מיקי זוהר: אולי לא תהיה בעיה.

מכלוף מיקי זוהר: אני לא יודע.

מכלוף מיקי זוהר: אני יודע שאתמול בחוק המועצה להסדר ההימורים בספורט שלחו מישהו מהאופוזיציה להגיש רביזיה.

מכלוף מיקי זוהר: אין לי מושג למה.

מכלוף מיקי זוהר: נסגור את הספורט במדינת ישראל – שלחו מישהו להגיש רביזיה.

מכלוף מיקי זוהר: אז אני יודע מה יהיה?

קארין אלהרר: אולי זה לא בהסכמה.

מכלוף מיקי זוהר: אל תיפגעי, אבל על האופוזיציה אני לא סומך.

קארין אלהרר: אני לא ביקשתי ממך לסמוך עליי - - -

דב חנין: טוב שאפשר לסמוך על חברי כנסת מהליכוד כמו על יושב-ראש ועדת הכנסת, למשל.

מכלוף מיקי זוהר: מעולה, נכון.

מכלוף מיקי זוהר: בשביל זה אנחנו פה.

דב חנין: אפשר לפתוח את הדיון?

מכלוף מיקי זוהר: כבר פתוח הרבה מאוד זמן, חבר הכנסת חנין.

דוד אמסלם: הקדמנו את הדיון בוועדה.

דוד אמסלם: זה רוח הדברים ולשם אנחנו נלך.

דוד אמסלם: היושב-ראש גם מנהל את האירוע.

דוד אמסלם: אם אין לנו מחלוקות אז נחליט מה עושים אם יש איזושהי מחלוקת לגבי חוק כזה או אחר.

מכלוף מיקי זוהר: עלא כיפאק.

מכלוף מיקי זוהר: אני בעד.

מכלוף מיקי זוהר: אני בעד הסכמות.

דוד אמסלם: אבל כרגע מה זה הכיוון שאני מבקש.

מכלוף מיקי זוהר: בסדר.

מכלוף מיקי זוהר: אני אמרתי את זה במפורש.

מכלוף מיקי זוהר: עובדה שאני מכנס היום ישיבה ונותן פטור מחובת הנחה.

מכלוף מיקי זוהר: בגלל שזה ברור.

מכלוף מיקי זוהר: אגב, אני עושה את זה רק משום שיושב-ראש הקואליציה דודי אמסלם ביקש, לא בגלל שהאופוזיציה ביקשה.

דוד אמסלם: לא.

דוד אמסלם: אתה עושה את זה בגלל - - -

מכלוף מיקי זוהר: לא, בגלל שאני לא יכול להגיד לך "לא".

מכלוף מיקי זוהר: זאת האמת.

מכלוף מיקי זוהר: זאת הבעיה הכי קשה שלי.

מכלוף מיקי זוהר: על זה נדבר אחר כך.

איילת נחמיאס ורבין: אתה לא יכול, מיקי, באמת.

מכלוף מיקי זוהר: אני יכול.

מכלוף מיקי זוהר: תתפלאי, אבל אני יכול.

מכלוף מיקי זוהר: חבר'ה, אל תזלזלו בי.

איילת נחמיאס ורבין: לא מזלזלים בך בכלל.

איילת נחמיאס ורבין: דווקא בגלל זה אנחנו אומרים - -

מכלוף מיקי זוהר: אל תזלזלו בי.

מכלוף מיקי זוהר: כי אני חושב שכל פעם מחדש כשניסיתם הוכחתי לכם שאתם טועים.

מכלוף מיקי זוהר: נמשיך את הדיון.

מכלוף מיקי זוהר: חבר הכנסת חנין, בבקשה.

דב חנין: תודה לך, אדוני היושב-ראש.

דב חנין: אני רוצה להתחיל ולהגיד דבר מאוד פשוט שאני חושב שהוא בהסכמת כולנו.

דב חנין: מה שמוסכם על חברי הכנסת אין שום בעיה לחוקק אותו.

דב חנין: אנחנו במערכת של הסכמות.

דב חנין: דברים שמוסכמים – אתה מציג אותם כדברים שהם בעד הציבור – אני בעד.

דב חנין: כל דבר שהוא בעד הציבור, אם הוא יעבור את מערכת ההסכמות, אין שום בעיה להעביר אותו.

דב חנין: לא על זה הוויכוח.

דב חנין: הוויכוח נמצא בנקודה אחרת: הכנסת החליטה על פיזור הכנסת במסגרת מערכת שלמה של הסכמות שסוכמה בלשכתו של יושב-ראש הכנסת ועל דעתו.

דב חנין: הסכמות בכנסת זה דבר מאוד חשוב - -

מכלוף מיקי זוהר: אין הסכמות עד שהכנסת מתפזרת.

דב חנין: אני קורא אותך לסדר פעם ראשונה.

מכלוף מיקי זוהר: ועדת ההסכמות - -

דב חנין: אני קורא אותך לסדר פעם ראשונה.

דב חנין: אתה מפריע לי לדבר.

מכלוף מיקי זוהר: - - מתקיימת רק אחרי שהיא מתפזרת.

דב חנין: אתה מפריע לי לדבר.

דב חנין: אני ברשות דיבור.

מכלוף מיקי זוהר: אז אני מבקש ממך לדייק.

מכלוף מיקי זוהר: אתה הרבה שנים פה בכנסת ואתה יודע את החוקים - -

דב חנין: אני רוצה להגיד את דבריי - -

מכלוף מיקי זוהר: - - ואתה יודע את הנהלים.

מכלוף מיקי זוהר: אז אל תמציא חדשים - -

דב חנין: אני - - -

מכלוף מיקי זוהר: - - אל תמציא חדשים אחרי כמה שנים שאתה כבר פה.

דב חנין: אני מדייק בכך.

מכלוף מיקי זוהר: אל תמציא.

מכלוף מיקי זוהר: אז תדייק.

דב חנין: מיקי מכלוף זוהר, אני מבקש ממך.

דב חנין: אני לא רוצה לקרוא אותך לסדר פעם שנייה.

מכלוף מיקי זוהר: אתה יכול לנסות אבל זה לא יעזור לך.

דב חנין: אני מבקש שלא תקטע אותי.

מכלוף מיקי זוהר: אני אשתדל.

דב חנין: אני אומר את דבריי על אחריותי ומה שאני אומר אני לגמרי מדייק.

דב חנין: הכנסת נמצאת במשטר של הסכמות שכבר התחיל - -

מכלוף מיקי זוהר: לא.

דב חנין: - - ובמסגרתו יש תאריך לבחירות, ויש לוח זמנים.

דב חנין: תיאר את זה כאן גם יושב-ראש הקואליציה; והסיכום על הקריאה הראשונה הממשלתית והצעות החוק הפרטיות – כל הדברים האלה הם חלק ממערכת שלמה של הסכמות שסוכמה בכנסת.

דב חנין: אדוני היושב-ראש, אני יודע שאתה מכהן בכנסת הנוכחית אבל אני רוצה לומר לך שלא רק בכנסת הנוכחית אלא בכל הכנסות חלק מרכזי מאוד מעבודת הכנסת זה ההסכמות.

דב חנין: אני כחבר כנסת נדרש לפעמים להודיע על הסכמתי לתנאים מסוימים כדי לקדם חקיקה פרטית; חברי כנסת מתקזזים ביניהם במסגרת של הסכמות – כל הדברים האלה הם ההסכמות הקטנות אבל בלי ההסכמות הקטנות הכנסת תפסיק לעבוד.

דב חנין: אי אפשר יהיה לעשות פה כלום בלי הסכמות.

דב חנין: כאן לא מדובר על ההסכמות קטנות; כאן מדובר על הסכמות גדולות ומז'וריות.

דב חנין: כאן מדובר על הסכמות על השאלה הפוליטית הכי בסיסית – מתי יש בחירות?

דב חנין: איך כל המערכת מתנהלת?

דב חנין: לכן, אדוני היושב-ראש, אני פונה אליך כיושב-ראש ועדת הכנסת.

דב חנין: אתה יושב-ראש ועדת הכנסת של כולנו.

דב חנין: התפקיד הזה ניתן לך כמשרה שבה אתה צריך להתנהל כדי להגן הכנסת וכדי להגן על המערכת הפרלמנטרית.

דב חנין: זכותך לנסות לקדם חוקים - -

מכלוף מיקי זוהר: למה אתה רוצה לפזר את הכנסת מהר?

מכלוף מיקי זוהר: אתה רוצה ללכת לבחירות שלך כבר?

דב חנין: אני רוצה ללכת לבחירות, ודאי.

מכלוף מיקי זוהר: למה לא לעבוד עוד שבועיים בשביל עם ישראל?

דב חנין: כי ככה החליט - - -

מכלוף מיקי זוהר: למה לא? למה אתה ממהר?

מכלוף מיקי זוהר: איך אתה דואג לעם ישראל אם אתה רוצה לברוח כבר לקמפיין שלך?

דב חנין: חבר הכנסת מיקי מכלוף זוהר, זה משהו שהיית צריך להעלות אותו - -

מכלוף מיקי זוהר: איך?

מכלוף מיקי זוהר: איך?

מכלוף מיקי זוהר: תענה לי.

מכלוף מיקי זוהר: אתה לא עונה לי –

דב חנין: - - עם ראש הממשלה ועם ראש הקואליציה לפני ההסכמות- -

מכלוף מיקי זוהר: אז אתה גם בעצם מתגלה כחבר כנסת עצלן.

מכלוף מיקי זוהר: אתה לא רוצה לעבוד, אתה רוצה לרוץ לקמפיין.

דב חנין: את זה היית צריך - - -

יואל חסון: אתה כזה דמגוג.

יואל חסון: תגיד את האמת.

יואל חסון: אתה רוצה את חוק הפורנו שלך, ואתה רוצה את החוקים של בצלאל סמוטריץ', ואתה רוצה כל מיני חוקים שהם במחלוקת.

יואל חסון: אתה לא רוצה חוקים לטובת המדינה - -

אוסנת הילה מארק: אנחנו רוצים גם את החוק לניכור הורי.

יואל חסון: - - אל תבלבל את המוח.

יואל חסון: אתה פופוליסט גמור.

מכלוף מיקי זוהר: אמר האופורטוניסט שמחליף מפלגות כמו גרביים.

יואל חסון: אתה מסוכן כי אתה באופן לא אחראי לא בתיאום לא עם הקואליציה בממשלה שלך עושה מה שאתה רוצה בתפקיד יושב-ראש ועדת הכנסת.

מכלוף מיקי זוהר: מאה אחוז.

מכלוף מיקי זוהר: תודה, חבר הכנסת יואל חסון.

דב חנין: אני רוצה לסיים את דבריי, אדוני היושב-ראש.

דב חנין: אני רוצה לומר כך: אם אתה או ראש הממשלה או כל בן אדם אחר מעוניינים לבטל את ההסכמות אין בעיה.

דב חנין: אתה לא רוצה להביא לאישור ועדת הכנסת את פיזור הכנסת?

דב חנין: זאת בעיה שלכם.

דב חנין: דבר עם ראש הממשלה.

דב חנין: אתם לא רוצים ללכת לבחירות; הוא החליט שנגמר המצב - - -

מכלוף מיקי זוהר: הבחירות יהיו ב-9 באפריל 2019.

מכלוף מיקי זוהר: שם מועד הבחירות.

מכלוף מיקי זוהר: אין מועד אחר.

דב חנין: אבל זה בלעדיך.

דב חנין: דבר אחד אתה לא יכול לעשות: לצפצף על מערכת ההסכמות בכנסת.

דב חנין: אתה יכול לא להביא את זה.

מכלוף מיקי זוהר: בסדר גמור.

דב חנין: אתה יכול לא להביא את זה.

דב חנין: אל תביא את חוק פיזור הכנסת אם אתה לא רוצה.

מכלוף מיקי זוהר: אוקיי.

מכלוף מיקי זוהר: טוב.

דב חנין: זה עניין שלכם.

דב חנין: את ההסכמות אתם לא יכולים - - -

מכלוף מיקי זוהר: חבר הכנסת בצלאל סמוטריץ', בבקשה.

בצלאל סמוטריץ': הוחלט שהולכים לבחירות, וזה כנראה מוסכם גם על הקואליציה וגם על האופוזיציה וזה בסדר גמור.

בצלאל סמוטריץ': לפזר את הכנסת מהרגע להרגע זה בעיקר מביע זלזול גדול בעבודת הכנסת.

בצלאל סמוטריץ': אנחנו באמצע תהליכים - -

קארין אלהרר: למה?

קארין אלהרר: כי אתה רוצה להביא את כל הזוועות?

קארין אלהרר: את כל הזוועות אתה רוצה להביא - -

דב חנין: זה לא מהרגע להרגע.

דב חנין: ללכת לבחירות מהרגע להרגע.

מכלוף מיקי זוהר: לא להפריע.

בצלאל סמוטריץ': אתם מפריעים.

איילת נחמיאס ורבין: מתי זה לא ככה?

מכלוף מיקי זוהר: לא להפריע לחבר הכנסת סמוטריץ'.

בצלאל סמוטריץ': אני אסביר לך מתי זה לא ככה.

דב חנין: - - -

מכלוף מיקי זוהר: לא להפריע.

מכלוף מיקי זוהר: חבר הכנסת חנין, אתה מפריע לו לדבר.

מכלוף מיקי זוהר: הוא לא הפריע לך לדבר.

דב חנין: - - - חוקי הבית היהודי.

מכלוף מיקי זוהר: אני הפרעתי לך.

מכלוף מיקי זוהר: הוא לא הפריע לך.

איילת נחמיאס ורבין: בגלל החוקים האלה - - -

בצלאל סמוטריץ': חברי הכנסת מהקואליציה ומהאופוזיציה עובדים קשה מאוד.

בצלאל סמוטריץ': הציבור צריך לדעת את זה.

בצלאל סמוטריץ': אגב, ברוב העניינים הם עובדים יחד.

בצלאל סמוטריץ': כשמתווכחים גם בחוקים במחלוקת זה בכלל לא קשור לקואליציה-אופוזיציה.

בצלאל סמוטריץ': מתווכחים בהמון סוגיות.

בצלאל סמוטריץ': יש ויכוחים בתוך הקואליציה ובתוך האופוזיציה, ובוועדות עובדים קשה ומכינים חוקים ודנים בהם שבועות וחודשים.

בצלאל סמוטריץ': בדרך כלל כשהולכים לבחירות נכון לתת שבוע-שבועיים להיערכות כדי שאותם תהליכים חשובים שעבדנו עליהם חודשים לא יירדו לטמיון.

בצלאל סמוטריץ': הזלזול הזה בעבודת הכנסת ובציבור, השיקול הפוליטי – יושבים ראשי מפלגות ומסמנים את התאריך הנוח להם פוליטית לבחירות - -

דב חנין: כל זה היית צריך להגיד קודם לפני ההסכמות.

בצלאל סמוטריץ': - - מה נוח להם לפריימריז - -

דב חנין: נגמר.

דב חנין: יש הסכמות.

דב חנין: נגמר.

דב חנין: זה מאחורינו.

בצלאל סמוטריץ': אנחנו עבדנו - - - וטוב שאתה דורש את כבודה של הכנסת.

בצלאל סמוטריץ': זה תפקידך כיושב-ראש ועדת הכנסת.

בצלאל סמוטריץ': עבדנו כאן שבועות וחודשים על חוקים.

בצלאל סמוטריץ': לא ייתכן שלא ייתנו לנו כמה ימים להשלים אותם ואז לפזר את הכנסת בעוד שבוע.

מכלוף מיקי זוהר: מסכים לחלוטין, מסכים לחלוטין.

בצלאל סמוטריץ': אנחנו לא נדחה את הבחירות ביום אחד בכלל.

מכלוף מיקי זוהר: בשביל זה אני עושה את זה.

מכלוף מיקי זוהר: בשביל זה אני פה.

בצלאל סמוטריץ': אז אני מחזק את ידיך.

דב חנין: זה נכון אם אתם מפזרים - - - של הסכמות.

דב חנין: אי אפשר לדרוס את ההסכמות האלה.

בצלאל סמוטריץ': זה לכבד את הכנסת, את חברי הכנסת מכל סיעות הבית, את העבודה שלנו, את הציבור שבחר בנו.

איילת נחמיאס ורבין: לא ענית לי מתי זה לא ככה.

איילת נחמיאס ורבין: מתי פיזור הכנסת לא נעשה ככה.

בצלאל סמוטריץ': בדרך כלל יש שבוע-שבועיים.

בצלאל סמוטריץ': בטח שכן.

איילת נחמיאס ורבין: לא חושבת.

בצלאל סמוטריץ': בטח שכן.

בצלאל סמוטריץ': כי עושים בחירות קצת יותר מאוחר.

בצלאל סמוטריץ': מאתמול להיום לפזר?

בצלאל סמוטריץ': כל אחד - - - כל מה שעשינו ילך לפח?

מכלוף מיקי זוהר: אני רוצה להעביר את זכות הדיבור לחבר אופוזיציה.

קריאה: יש גם שבוע הבא.

בצלאל סמוטריץ': לא.

בצלאל סמוטריץ': שבוע הבא זה רק מה שגם השמאל - - - עשינו עבודה גדולה בקואליציה, אדוני יושב-ראש הקואליציה.

בצלאל סמוטריץ': אתה עשית.

בצלאל סמוטריץ': כולנו עבדנו קשה.

בצלאל סמוטריץ': תן לנו להשלים את זה.

בצלאל סמוטריץ': תן עוד יומיים-שלושה של חקיקה, נשלים מהלכים - -

קארין אלהרר: - - -

דב חנין: איחרת.

דב חנין: חבר הכנסת סמוטריץ', היו הסכמות.

דב חנין: גם אתה לא יכול לדרוס את ההסכמות.

בצלאל סמוטריץ': דודי - - - זה מה שהאופוזיציה - - - שמאלנית - -

דב חנין: - - גם הבית היהודי לא יכול לדרוס את ההסכמות.

בצלאל סמוטריץ': אנחנו כממשלת ימין הובלנו כמה תהליכים דרמטיים חשובים.

בצלאל סמוטריץ': תן לנו, אדוני היושב-ראש, להשלים - - -

דב חנין: נשחרר את ראש הממשלה שלא יפזר את הכנסת, ותמשיך לחוקק את החוקים שלך.

בצלאל סמוטריץ': אני בעד שנלך לבחירות.

בצלאל סמוטריץ': אנחנו נשלים כמה מהלכים - - -

מכלוף מיקי זוהר: חבר הכנסת, אפשר בבקשה, שקט.

דב חנין: - - - לא להקדים את הבחירות.

דב חנין: תוכל להמשיך לחוקק את החוקים שלך.

מכלוף מיקי זוהר: אפשר, בבקשה, שקט?

מכלוף מיקי זוהר: אני לא רוצה לקרוא אנשים לשלוש קריאות כי אם אני אצטרך לקרוא אנשים לשלוש קריאות הם יצטרכו לצאת מהישיבה וזאת סיטואציה שלא נעימה לאף אחד.

מכלוף מיקי זוהר: אין לי ספק שהאופוזיציה חפצה בפיזור הכנסת כי כל עוד הכנסת קיימת היא ממשיכה לחולל תהליכים לטובת הימין.

מכלוף מיקי זוהר: זה ברור לי.

מכלוף מיקי זוהר: אבל עדיין, אני אומר, בסוף אנחנו לא עובדים אצלכם באופוזיציה.

מכלוף מיקי זוהר: אנחנו עובדים אצל אלה ששלחו אותנו.

מכלוף מיקי זוהר: חבר הכנסת טיבי, בבקשה.

אחמד טיבי: תודה רבה, אדוני.

אחמד טיבי: מוסכם על כולם ש-9 באפריל הוא יום הבחירות; מוסכם על כולם שבימי שני ושלישי הבאים תהיה עבודת כנסת.

אחמד טיבי: כל חילוקי הדעות הן לגבי עוד שבוע.

אחמד טיבי: מוסכם בישיבת ועדת ההסכמות וגם בישיבת האופוזיציה שהייתה אצל יושב-ראש הכנסת על חוקים מוסכמים שבאים בהסכמה.

מכלוף מיקי זוהר: למשל, חוק מרקם ההתיישבות, חבר הכנסת טיבי.

מכלוף מיקי זוהר: הוא בהסכמה אצלכם?

אחמד טיבי: אדוני היושב-ראש.

מכלוף מיקי זוהר: הוא בהסכמה או לא?

אחמד טיבי: לא.

אחמד טיבי: לכן, למשל, אני אזכיר חוקים שהכנסת תפעל כדי שהם יעברו ואני חושב שהם מוסכמים: חוק המתמחים.

אחמד טיבי: 4,000 מתמחים במשפטים מצפים לבית הזה כדי לתת להם מזור, פקטור, כמו שעשו עם רואי חשבון.

אחמד טיבי: היה כנס גדול שעשה אמיר אוחנה, הייתה הצעת חוק שיזמה חברתי חברת הכנסת אוסנת מארק, דודי אני ואחרים ועוד חוק של אמיר - -

אמיר אוחנה: זה ציבור של כולנו.

אחמד טיבי: - - אין מישהו שמתנגד לחוק הזה.

אחמד טיבי: אני אפילו העמדתי בפני חבריי את ההזדמנות שלנו - -

אוסנת הילה מארק: של הפטור.

אחמד טיבי: של הפטור – שלי, של האופוזיציה כדי להביא את החוק הזה להצבעה במליאה, חברי חבר הכנסת מיקי מכלוף זוהר – בקיצור ממ"ז.

מכלוף מיקי זוהר: ממ"ז בכיר.

אחמד טיבי: הפכת להיות בכיר.

אחמד טיבי: לקראת שלהי הכנסת אתה מתגלה כאגוז לא קל.

מכלוף מיקי זוהר: אתה לא מבין – כל פעם שאתה תחמיא לי אתה גומר לי את הפריימריז.

מכלוף מיקי זוהר: אל תחמיא לי, חבר הכנסת טיבי.

מכלוף מיקי זוהר: בבקשה.

אחמד טיבי: לכן, חבר הכנסת מיקי זוהר - -

יואל חסון: אז אני מקווה שאתה מעריך חברים.

מכלוף מיקי זוהר: לא, לא.

מכלוף מיקי זוהר: אתה אל תחמיא לי.

יואל חסון: אני לא מחמיא לך.

יואל חסון: אין לי שום סיבה להחמיא לך.

מכלוף מיקי זוהר: סימן שאני עושה עבודה טובה, חבר הכנסת - - -

אחמד טיבי: אם מישהו מכשיל את הצעת חוק המתמחים הוא בוגד גם באלפי המתמחים, גם בציבור, גם במשפחות שלהם - -

איילת נחמיאס ורבין: אל תגיד "בוגד".

איילת נחמיאס ורבין: פוגע, פוגע.

אחמד טיבי: לא.

אחמד טיבי: בוגד בציפייה שלהם.

מכלוף מיקי זוהר: בוגדים זה לא אצלנו, חבר הכנסת טיבי.

אחמד טיבי: אגב, שמעתי עכשיו שאמרו, מה תעשה שרת המשפטים?

אחמד טיבי: היא תכריז על הפלת הממשלה?

אחמד טיבי: תצא מהקואליציה?

אחמד טיבי: יש בחירות.

אחמד טיבי: מעבירים את זה גם אם היא רוצה וגם אם היא לא רוצה.

אוסנת הילה מארק: נכון.

אמיר אוחנה: אחמד, לא צריך ועדת שרים.

אמיר אוחנה: מביאים את זה - - - לא צריך ועדת שרים.

אוסנת הילה מארק: לא צריך.

אוסנת הילה מארק: אפשר - -

אמיר אוחנה: לא צריך ועדת שרים.

אמיר אוחנה: מביאים את זה למליאה.

אחמד טיבי: לא צריך ועדת שרים.

אחמד טיבי: מביאים ומצביעים.

אחמד טיבי: כל סיעות הבית מסכימות.

אוסנת הילה מארק: נכון.

אחמד טיבי: דבר שני, הטבות מס לפריפריה.

אחמד טיבי: מישהו מתנגד?

אחמד טיבי: אף אחד לא מתנגד.

אחמד טיבי: זה חוק שצריך להביא בהסכמה.

אחמד טיבי: צריך עוד יום?

אחמד טיבי: ניתן עוד יום להטבות מס בפריפריה.

מכלוף מיקי זוהר: זה גם מה שאני אומר, ידידי.

איילת נחמיאס ורבין: ההסכמה ביניכם מדאיגה.

אחמד טיבי: חוק שלי, דודי – טיפול שיניים חינם לחולי שיתוק מוחין בקריאה ראשונה.

אחמד טיבי: מישהו מתנגד חוץ מהאוצר שעושה תרגילים?

רועי פולקמן: בזכות האוצר זה עבר.

יואל חסון: זאת לא ישיבת ועדת הסכמות עכשיו.

יואל חסון: נו, באמת.

מכלוף מיקי זוהר: אני אמרתי לך, חבר הכנסת חסון, כל מה שאתם צריכים לעשות זה לעדכן אותי מה ההסכמות ואני אגיד לכם - -

יואל חסון: אני לא מעדכן אותך.

יואל חסון: מה שיושב-ראש הקואליציה ואני נחליט נחליט.

יואל חסון: אנחנו לא צריכים לעדכן אותך.

מכלוף מיקי זוהר: אם אני אהיה מרוצה הכנסת תפוזר.

מכלוף מיקי זוהר: אם לא היא תפוזר אחרי שאני אהיה מרוצה.

יואל חסון: אבל ועדת ההסכמות לא תתחיל לעבוד עד שלא תפוזר הכנסת.

יואל חסון: נקודה.

מכלוף מיקי זוהר: נכון.

מכלוף מיקי זוהר: אתה יכול לסכם מראש – אהלן וסהלן.

מכלוף מיקי זוהר: אם לא, אני לא מפזר.

יואל חסון: לא יהיה.

מכלוף מיקי זוהר: אז לא יהיה פיזור.

אחמד טיבי: אני אסיים את המשפט.

אחמד טיבי: אבל חוק ההסדרה, החטיבה להתיישבות וחוקים דומים – זה לא בהסכמות.

יואל חסון: מה אתה חושב, טיבי – אתה רוצה את החוקים שלך והוא ירצה את החוקים שלו.

יואל חסון: מה אתה חושב?

יואל חסון: אתה תרצה טרומית, אתה תרצה ראשונה הם - - -

איילת נחמיאס ורבין: יש לנו חוק חובת חיסונים – כל יום מתגלה חצבת חדש.

איילת נחמיאס ורבין: למה שלא - - -

מכלוף מיקי זוהר: תודה, חבר הכנסת טיבי.

אחמד טיבי: יואל, כשהוא יגיד שחוק המתמחים לא בהסכמה אני אגיד שההסדרה לא בהסכמה.

אחמד טיבי: ברור?

יואל חסון: ושניהם לא יעלו בסוף.

אחמד טיבי: אז אתה רוצה ששניהם לא יעלו.

אחמד טיבי: אני רוצה שההסדרה לא יעלה, והמתמחים יעלה.

אחמד טיבי: זה קומון סנס.

יואל חסון: אני לא אומר.

יואל חסון: גם אני רוצה - -

מכלוף מיקי זוהר: תודה רבה, חבר הכנסת טיבי.

יואל חסון: אני מבהיר לפרוטוקול - -

מכלוף מיקי זוהר: חבר הכנסת חסון, תודה.

יואל חסון: אני מבהיר לפרוטוקול: לא תקום ועדת ההסכמות בין יושב-ראש הכנסת, מרכז האופוזיציה ויושב-ראש הקואליציה עד שלא תפוזר הכנסת בקריאה שנייה ושלישית.

מכלוף מיקי זוהר: תודה רבה.

מכלוף מיקי זוהר: אז נעביר בינתיים כמה חוקים.

מכלוף מיקי זוהר: זה רעיון טוב מה שאמרת.

מכלוף מיקי זוהר: חברת הכנסת מארק.

אוסנת הילה מארק: בהמשך למה שאמר חברי פה אמיר אוחנה וחברי אחמד טיבי, אני חושבת שהצעת חוק המתמחים בשלה היום לעבור.

אוסנת הילה מארק: בנוסף יש לי הצעת חוק נוספת שעליה יש הסכמה של כל סיעות הבית בעניין של ניכור הורי.

אוסנת הילה מארק: זה נושא מאוד חברתי, חשוב וכאוב.

אוסנת הילה מארק: המון משפחות שלא מצליחות לראות את הילדים שלהן במשך חודשים ושנים.

אוסנת הילה מארק: אני חושבת שזה חוק שחייבים לגמור אותו עוד לפני שאנחנו מסיימים פה את העבודה שלנו.

מכלוף מיקי זוהר: ג'מאל זחאלקה, אמרת את מה שיש לך להגיד?

ג'מאל זחאלקה: לא.

ג'מאל זחאלקה: אני רוצה לדבר.

ג'מאל זחאלקה: אני קצת ותיק בכנסת.

ג'מאל זחאלקה: אני רוצה שתשמע את זה וגם שדודי אמסלם ישמע את זה.

ג'מאל זחאלקה: בדרך כלל כשהקדימו בחירות הייתה ישיבה של ראשי הסיעות אצל יושב-ראש הכנסת – כל הסיעות – קואליציה ואופוזיציה יחד.

ג'מאל זחאלקה: הפעם לא היה.

רועי פולקמן: גם הפעם היה.

מכלוף מיקי זוהר: היה.

מכלוף מיקי זוהר: לא קראו לך.

ג'מאל זחאלקה: לא היה.

איילת נחמיאס ורבין: היה אתמול.

מכלוף מיקי זוהר: היה.

מכלוף מיקי זוהר: לא קראו לך.

מכלוף מיקי זוהר: אתה לא יושב-ראש סיעה, אתה יודע.

מכלוף מיקי זוהר: איימן עודה הוא יושב-ראש הסיעה שלך.

מכלוף מיקי זוהר: לך לאיימן עודה שהוא יחליט לך.

מכלוף מיקי זוהר: הוא מחליט לך, איימן עודה.

מכלוף מיקי זוהר: אתה רוצה את איימן עודה יושב-ראש סיעה, לך לאיימן עודה.

מכלוף מיקי זוהר: אל תבוא אלינו בטענות.

אחמד טיבי: תן לו להשלים.

אחמד טיבי: עזוב אותך מהפוליטיקה.

מכלוף מיקי זוהר: זאת האמת, מה לעשות.

מכלוף מיקי זוהר: הוא רצה את איימן עודה יושב-ראש סיעה שלו.

מכלוף מיקי זוהר: שילך אליו.

ג'מאל זחאלקה: אני יודע מה אני מדבר.

מכלוף מיקי זוהר: גם אני יודע מה אני מדבר.

איילת נחמיאס ורבין: זחאלקה, אתה לא היית בישיבה אצל היושב-ראש.

ג'מאל זחאלקה: אני הייתי.

ג'מאל זחאלקה: ההסכמות היו בישיבה קודם לכן.

ג'מאל זחאלקה: ההסכמות שמדברים עליהן עכשיו ומתווכחים עליהן היו בישיבה ביום שני אצל יושב-ראש הכנסת שהיה לבד.

ג'מאל זחאלקה: הוא אמר שהוא דיבר עם ראשי הקואליציה וההסכמה הייתה חד משמעית שהחוק יעבור היום במלואו.

ג'מאל זחאלקה: ההסכמה השנייה הייתה שלא מעבירים לא לפני ולא אחרי אף חקיקה שנויה במחלוקת.

ג'מאל זחאלקה: אני רק אומר שחבל שקבעו את התאריך הזה על שם הסרט של רוני עזרא שנקרא "9 באפריל", סרט לא ישראלי אלא סרט דני מצוין.

ג'מאל זחאלקה: מומלץ לראות.

מכלוף מיקי זוהר: השאלה שאני רוצה לשאול אותך – ותענה לי תשובה או לא – האם זה הנאום האחרון שלך בכנסת?

ג'מאל זחאלקה: לא האחרון.

מכלוף מיקי זוהר: בקצב הזה לא בטוח שזה לא האחרון.

אחמד טיבי: הוא הודיע שהוא - -

מכלוף מיקי זוהר: מה הוא הודיע?

אחמד טיבי: - - -

מכלוף מיקי זוהר: באמת?

מכלוף מיקי זוהר: החלטת שאתה לא מתמודד יותר?

מכלוף מיקי זוהר: כולנו באושר ושמחה.

ג'מאל זחאלקה: אתה שאלת אותי – אני הולך לנאום היום במליאה ואני אגיד מה יש לי.

מכלוף מיקי זוהר: אנחנו כולנו מרוצים מהחלטתך לא להישאר בכנסת.

מכלוף מיקי זוהר: תודה רבה, חבר הכנסת זחאלקה.

ג'מאל זחאלקה: זאת קטנות רוח מה שעשית עכשיו.

אחמד טיבי: תעשה את זה שוב והוא יישאר בכנסת.

מכלוף מיקי זוהר: לא, זה הכי גרוע.

מכלוף מיקי זוהר: סליחה, אני חוזר בי.

ג'מאל זחאלקה: מה שעשית זה נמוך.

ג'מאל זחאלקה: מאוד נמוך.

מכלוף מיקי זוהר: זאת האמת.

ג'מאל זחאלקה: אבל זה נמוך.

מכלוף מיקי זוהר: חבר הכנסת פולקמן, חבר הכנסת אילטוב.

ג'מאל זחאלקה: האמת שזה נמוך.

ג'מאל זחאלקה: מאוד נמוך.

מכלוף מיקי זוהר: אל תיקח את זה אישית.

מכלוף מיקי זוהר: זה לא אישי.

מכלוף מיקי זוהר: פשוט עמדותיך כל כך גרועות שאנחנו שמחים שאתה לא פה.

ג'מאל זחאלקה: בסדר, אתה יכול להתווכח עם עמדותיי.

מכלוף מיקי זוהר: חבר הכנסת אילטוב.

רוברט אילטוב: תודה שנתת לי לדבר.

רוברט אילטוב: אמרת אופוזיציה-קואליציה.

רוברט אילטוב: כרגע האופוזיציה אבל אני עדיין אופוזיציה.

מכלוף מיקי זוהר: בתחושה שלי אתה עדיין קואליציה.

מכלוף מיקי זוהר: אני כל כך רגיל אליך בקואליציה שפתאום אתה - -

אחמד טיבי: אתה שואל אותו - - - או רק את ג'מאל?

מכלוף מיקי זוהר: לא.

מכלוף מיקי זוהר: הוא יהיה פה בכנסת הבאה, בעזרת השם.

רוברט אילטוב: אני רוצה להגיד לך שפחות מארבע קדנציות שאני - - - ותמיד יש התקופה של סיום כהונתה של הכנסת.

רוברט אילטוב: כל הזמן זה היה בטרם עת אבל בסופו של דבר הייתה תקופת ההסכמות.

רוברט אילטוב: אני רוצה להגיד לך שכל חוק הוא חשוב.

רוברט אילטוב: כל חוק שעלה פה ולא עלה פה.

רוברט אילטוב: אני גם יוצא מנקודת הנחה שכל חבר כנסת יש לו בצנרת - - - מאוד חשובה לקבוצה כזאת של אנשים או לקבוצה אחרת של אנשים, וכשהכנסת יוצאת לפגרת בחירות בטעם עת זה פוגע קשות בהרבה מאוד אוכלוסיות.

רוברט אילטוב: כשאנחנו לוקחים 120 חברי כנסת לכל חברי כנסת יש אג'נדות וחקיקה פרטית או ממשלתית בצנרת, והרבה מאוד אנשים נפגעים.

רוברט אילטוב: כמובן, צריך לתת את הדעת על הסוגיה של - - - שלטוני, ולא חשוב איזו מפלגה נמצאת בשלטון.

רוברט אילטוב: חשוב שהמערכת תדע מתי הולכים לבחירות ולא כל שבוע - -

מכלוף מיקי זוהר: הבחירות הן ב-9 באפריל.

מכלוף מיקי זוהר: זה רק עניין של פיזור.

רוברט אילטוב: אני מדבר כרגע על דברים עקרוניים.

מכלוף מיקי זוהר: הבחירות הן ב-9 באפריל.

מכלוף מיקי זוהר: אין על זה מחלוקת.

רוברט אילטוב: אני רוצה רק להשלים את הנושא העקרוני ללכת לבחירות בזמן שהחוק קובע ולא לפזר את הכנסת אלא אם יש דברים חריגים.

רוברט אילטוב: לדעתי, באירוע הזה של פיזור הכנסת על חוק הגיוס לקואליציה גם עם יש עתיד וגם בלי יש עתיד היה רוב, כי הרשימה המשותפת הצהירה שהם לא יצביעו בחוק הגיוס, ואנחנו הצהרנו שאנחנו נצביע בעד חוק הגיוס.

רוברט אילטוב: אז היה רוב לחוק הגיוס אבל טוב שהקואליציה החליטה ללכת לבחירות.

רוברט אילטוב: אנחנו תומכים בהחלטה הזאת.

רוברט אילטוב: טוב שזה יהיה כמה שיותר מהר.

רוברט אילטוב: החלטנו ללכת לבחירות ב-9 באפריל, נלך ב-9 באפריל.

רוברט אילטוב: לגבי הסוגיה של ההסכמות – תמיד היה שרק החוקים בהסכמה יעלו להצבעה.

רוברט אילטוב: מספיק שהיה חבר כנסת אחד מהקואליציה או מהאופוזיציה גם אחרי שהסכימו על חקיקה שהתנגד – אני אתן לך דוגמה, בקדנציה הזאת רועי פולקמן ואני העברנו את חוק מוסר תשלומים.

רוברט אילטוב: החוק היה מוכן והיה חשוב לכל המערכת העסקית בישראל ולעסקים קטנים ובינוניים.

רוברט אילטוב: החוק היה מוכן להכנה לקריאה ראשונה, ובהצבעה הגיע יעקב אשר ואמר שהוא מתנגד לחוק, ונאלצנו להסיר אותו ופגענו במשק.

רוברט אילטוב: אבל אלה הם הכללים.

רוברט אילטוב: זאת ההחלטה וככה זה פועל.

מכלוף מיקי זוהר: בעיניי וגם בהתאם לתפיסת מרכז האופוזיציה, ועדת ההסכמות תיכנס לתוקפה אחרי פיזור הכנסת.

מכלוף מיקי זוהר: הכנסת עוד לא פוזרה.

מכלוף מיקי זוהר: על זה אני מדבר – לא לפזר את הכנסת עכשיו כדי לגמור כמה חוקים חשובים.

מכלוף מיקי זוהר: זה כל האירוע כרגע.

יואב בן צור: מי יקבע מה החוקים החשובים?

מכלוף מיקי זוהר: מה שהקואליציה.

יואל חסון: יש בקואליציה הסכמה על כל החוקים האלה?

מכלוף מיקי זוהר: ראשי הקואליציה יקבעו.

מכלוף מיקי זוהר: ברור.

יואל חסון: לא יהיה.

יואל חסון: אתה יודע שלא יהיה.

מכלוף מיקי זוהר: נחיה ונראה.

איילת נחמיאס ורבין: לא יכול להיות, מיקי.

יואל חסון: אל תתרגשי מזה, זה לא יהיה.

מכלוף מיקי זוהר: אני שמח על האתגר, חבר הכנסת חסון.

יואל חסון: אני מאתגר אותך פה כבר שנים.

מכלוף מיקי זוהר: אתה לא מצליח.

מכלוף מיקי זוהר: תקצרו.

מכלוף מיקי זוהר: יש פה הצבעה גם.

מכלוף מיקי זוהר: בסוף יגידו שעשיתי פיליבסטר.

יואל חסון: אמרת שאתה לא ממהר.

רועי פולקמן: הוא אמר לי לפניו.

רועי פולקמן: אני - - - לאילטוב.

רוברט אילטוב: אני קורא לכל חברי הכנסת – ההחלטה התקבלה גם באופוזיציה וגם בקואליציה בין ראשי המפלגות.

רוברט אילטוב: הכנסת תתפזר.

רוברט אילטוב: זאת ההחלטה.

רוברט אילטוב: לכן לעמוד מאחורי ההחלטה הזאת.

רוברט אילטוב: עזוב את הנושאים הטכניים הקטנים.

רוברט אילטוב: להוסיף סולידיות למהלך הזה זה יוסיף לכולם.

יואל חסון: מה יוסיף לכולם?

רוברט אילטוב: סולידיות.

מכלוף מיקי זוהר: סולידריות.

רוברט אילטוב: לא סולידריות, סולידיות.

איילת נחמיאס ורבין: יציבות.

יואל חסון: מה אני אגיד לך, אתה במפלגה סולידית מאוד.

יואל חסון: מהסולידיות שהיו כאן אי פעם.

רוברט אילטוב: אני לא מפנה את זה אליך.

רוברט אילטוב: אם נפגעת אני מתנצל.

מכלוף מיקי זוהר: הוא לא בחור סולידי.

רוברט אילטוב: לכן אני מבקש להיכנס למסלול של פיזור הכנסת בהסכמות ולסיים את הסאגה הזאת.

מכלוף מיקי זוהר: שמעתי.

מכלוף מיקי זוהר: חבר הכנסת פולקמן, בבקשה.

רועי פולקמן: היו לנו הרבה עניינים בכנסת.

רועי פולקמן: אנחנו עובדים פה ארבע שנים.

רועי פולקמן: יושבת פה מזכירת הכנסת שיש לה פרספקטיבה ארוכה.

רועי פולקמן: היו לנו הרבה - - - פחות נעימים, לכן חשוב שאת הסוף נעשה עם כבוד והדר.

קארין אלהרר: אין פה.

קארין אלהרר: הליכוד איבד את הכבוד וההדר.

מכלוף מיקי זוהר: הוא לא בליכוד.

מכלוף מיקי זוהר: הוא במפלגה הממלכתית.

רועי פולקמן: אני מעריך אותך וחושב שאפשר לעשות את זה ככה גם בתוך ההתנהלות פה.

רועי פולקמן: שנית, לגבי הפרוצדורה – אכן, הייתה ישיבה עם ראש הממשלה, עם יושב-ראש הכנסת, עם כל ראשי הקואליציה ואחר כך גם עם כל ראשי האופוזיציה, ושם דובר גם על מועד הפיזור שהיו עליו הסכמות.

מכלוף מיקי זוהר: אין ויכוח על מועד הבחירות, לא על מועד הפיזור.

רועי פולקמן: בוודאי.

מכלוף מיקי זוהר: את מועד הבחירות אני לא משנה.

רועי פולקמן: וגם הסיפור של הפיזור.

מכלוף מיקי זוהר: מועד הפיזור הוא 9 באפריל.

רועי פולקמן: אני רוצה לומר משהו טכני – ברגע שהוחלט על הפיזור, למעשה, נורתה יריית הפתיחה של מערכת הבחירות מעבר לעניין הפרוצדורלי - -

מכלוף מיקי זוהר: לא.

רועי פולקמן: רגע, מיקי, אני מכבד אותך - -

מכלוף מיקי זוהר: הפיזור צריך לקרות פה ובמליאה, ידידי.

רועי פולקמן: אני עם רשם השכירויות שלי היו לי כל מיני הסכמות.

רועי פולקמן: למפלגת כולנו יש חוקים חשובים שנתקעו ולי יש חוקים חשובים שנתקעו; ואתה יודע שרגע לפני הפיזור היינו מעבירים בראשונה את השיפוצים.

רועי פולקמן: בלי סוף לכל אחד מאתנו יש חוקים רבים שחשובים לנו, חלקם יותר מוסכמים, חלקם פחות מוסכמים.

רועי פולקמן: בגדול מה אתה אומר שיקרה?

רועי פולקמן: א', יושב כאן גיל מוועדת שרים.

רועי פולקמן: אתה יודע את הסיטואציות כמו בחוק המתמחים שיצא לנו להגיע להסכמות כאלה ואחרות.

רועי פולקמן: למעשה, מה שיקרה, זה תופעה של חקקת בחירות מוחלטת - -

מכלוף מיקי זוהר: טוב מאוד.

מכלוף מיקי זוהר: למען הציבור.

רועי פולקמן: - - למעט ראשונה - - - בלי ועדת שרים - -

מכלוף מיקי זוהר: טוב מאוד.

רועי פולקמן: בסדר, אבל, מיקי - -

איילת נחמיאס ורבין: - - -

יואל חסון: איזה ציבור?

מכלוף מיקי זוהר: כל הציבור.

יואל חסון: כל הציבור?

מכלוף מיקי זוהר: תתפלא.

יואל חסון: אם זה כל הציבור תהיה הסכמה.

מכלוף מיקי זוהר: תתפלא, יש גם בשמאל מתמחים שלא עברו את מבחני הלשכה - -

אמיר אוחנה: על המתמחים יש הסכמה.

יואל חסון: - - - אתה מדבר על חוקים אחרים.

יואל חסון: אל תשתמש במתמחים עכשיו.

יואל חסון: אל תהיה דמגוג.

מכלוף מיקי זוהר: - - יש בשמאל אנשים שאוהבים ספורט - -

יואל חסון: - - אתה לא תדבר על מתמחים.

יואל חסון: המתמחים לא מעניינים אותך - -

קריאות: - - -

מכלוף מיקי זוהר: - - יש בשמאל אנשים שגרים בפריפריה - -

יואל חסון: - - אתה יודע בדיוק על מה אתה מדבר.

מכלוף מיקי זוהר: - - יש בשמאל הרבה מאוד אנשים שאתה, כנראה, שכחת מהם, חבר הכנסת חסון - -

יואל חסון: אתה משתמש במתמחים המסכנים האלה?

יואל חסון: אתה לא מתבייש?

מכלוף מיקי זוהר: - - שכחת מהם, שכחת מהם.

יואל חסון: אין לך בושה.

יואל חסון: איזה ציניות.

מכלוף מיקי זוהר: אני לא שכחתי מהם.

יואל חסון: איזה ציניות.

רועי פולקמן: בדיוק הסיטואציה הזאת – גם נרצה להעביר יום לימודים ארוך והטבות מס - - - בלי שום בקרה של הממשלה אפשר להעביר כל חוק עכשיו.

רועי פולקמן: כולנו רוצים להיטיב עם הציבור כשהודיעו שיש עוד מעט בחירות.

רועי פולקמן: ככה זה ייראה.

מכלוף מיקי זוהר: אין בעיה לי בעיה עם זה.

מכלוף מיקי זוהר: אני חי עם זה בשלום.

רועי פולקמן: אנחנו גם הקואליציה שמנהלת את הממשלה.

מכלוף מיקי זוהר: בסדר גמור.

מכלוף מיקי זוהר: אתם לא רוצים להיטיב עם הציבור, לכו לציבור ותגידו לו שאתם לא רוצים להיטיב איתו.

מכלוף מיקי זוהר: זכותכם.

רועי פולקמן: אנחנו בוודאי רוצים להיטיב.

מכלוף מיקי זוהר: אני רוצה להיטיב עם הציבור.

מכלוף מיקי זוהר: תפסת אותי על חם.

מכלוף מיקי זוהר: אני רוצה להיטיב עם הציבור.

רועי פולקמן: אחלה, כולם רוצים להיטיב.

רועי פולקמן: אנחנו לא רוצים חקיקת בחירות.

רועי פולקמן: לכן נעלה דברים בוועדת ההסכמות.

רועי פולקמן: ממילא לא יהיו תהליכים בין הקואליציה לאופוזיציה - -

מכלוף מיקי זוהר: תעדכנו אותי מה החלטתם בוועדת ההסכמות.

רועי פולקמן: זה לא עובד ככה.

רועי פולקמן: אין אולטימטומים.

רועי פולקמן: גם לא שלך - -

מכלוף מיקי זוהר: תתפלא, אבל כן.

רועי פולקמן: - - גם אם תרצה, עוד מעט יש מליאה.

רועי פולקמן: לכן ההצעה שלי היא שנגיע להסכמות.

רועי פולקמן: עשינו הבוקר רשימות של חוקים בהסכמות גם שלך וגם של אחרים.

רועי פולקמן: נקדם אותם.

רועי פולקמן: אבל אין צ'ק פתוח רק בגלל שעושים עכשיו - - -

מכלוף מיקי זוהר: מאה אחוז.

מכלוף מיקי זוהר: חברת ורבין.

יואל חסון: מיקי, ואחרי כל ההופעה הזאת אם לא תהיה בעשירייה הראשונה של הליכוד אני אהיה מאוכזב ממך.

יואל חסון: אני חייב להגיד לך.

יואל חסון: אחרי כל ההצגה הזאת.

מכלוף מיקי זוהר: עשירייה ראשונה?

יואל חסון: לפחות.

מכלוף מיקי זוהר: ברגע זה חיסלת לי את הפריימריז, ברגע שהכרזת על העשירייה הראשונה.

מכלוף מיקי זוהר: אני עכשיו מטרה לחיסול של כל השרים והבכירים בליכוד.

מכלוף מיקי זוהר: איך עשית דבר כזה, אני לא יודע.

מכלוף מיקי זוהר: זה מראה כמה אתה שונא אותי, חבר הכנסת חסון.

יואל חסון: לא, לא.

מכלוף מיקי זוהר: כדי לעשות אותי מטרה בעיני כל שרי הליכוד?

מכלוף מיקי זוהר: זה מה שאתה רוצה לעשות?

אמיר אוחנה: אם הוא באמת היה שונא אותך – טוב, אני לא רוצה להגיד.

איילת נחמיאס ורבין: בדיוק.

איילת נחמיאס ורבין: מה קרה לך.

מכלוף מיקי זוהר: אל תיסחף, חבר הכנסת אוחנה.

מכלוף מיקי זוהר: חברת הכנסת ורבין, בבקשה.

איילת נחמיאס ורבין: תודה רבה לך, היושב-ראש זוהר.

איילת נחמיאס ורבין: אמנם חבר הכנסת אמסלם יצא מכאן אבל אני לא משוכנעת שהוא לא היה מנסה ללכת למהלך של פיטורים והעברת יושב-ראש ועדת הכנסת ממקומו נוכח ההתנהלות הזאת.

מכלוף מיקי זוהר: בבקשה.

מכלוף מיקי זוהר: זה יקל עליי.

איילת נחמיאס ורבין: זה קרה פעם אחת.

איילת נחמיאס ורבין: מזכירת הכנסת, אולי את זוכרת - -

מכלוף מיקי זוהר: זה יקל עליי, תאמיני לי שזה יקל עליי.

מכלוף מיקי זוהר: זה יוריד הרבה אחריות מכתפיי.

מכלוף מיקי זוהר: ואז אני אוכל לרוץ לפריימריז שלי.

איילת נחמיאס ורבין: אולי את זוכרת.

איילת נחמיאס ורבין: זה קרה ב-1988 שפיטרו יושב-ראש ועדת כנסת.

איילת נחמיאס ורבין: תודה לעקיבא נוביק שהעלה את זה.

מכלוף מיקי זוהר: בבקשה.

מכלוף מיקי זוהר: כמה רוב צריך בשביל זה?

מכלוף מיקי זוהר: צריך 80 חברי כנסת.

מכלוף מיקי זוהר: זה לא בעיה היום לגייס 80 חברי כנסת.

מכלוף מיקי זוהר: כולם רוצים לברוח לפריימריז ואני היחיד שלו.

איילת נחמיאס ורבין: אני רוצה להגיד לך משהו.

איילת נחמיאס ורבין: ההצגה שמתרחשת פה היא מיותרת משום שאני חושבת שאם היינו כבר מעבירים את החוק והיינו הולכים לשלב של העברה של קריאה שנייה ושלישית היינו באמת מתכנסים לוועדת ההסכמות.

איילת נחמיאס ורבין: יש חוקים שדיברו עליהם כאן.

איילת נחמיאס ורבין: חוק המתמחים הוא בכלל בקריאה טרומית.

איילת נחמיאס ורבין: אבל אני אגלה לך סוד: יש חוקים שנמצאים בשלב של קריאה ראשונה שהם מאוד חשובים, כמו למשל, חוק חובת חיסונים כי מתגלה חולה חצבת כל יום.

איילת נחמיאס ורבין: זה חוק מאוד חשוב.

איילת נחמיאס ורבין: אם יגיד מרכז האופוזיציה שאין לנו סיכוי לקדם אותו אנחנו הרי לא נקדם אותו כי לא תהיה לנו ברירה.

איילת נחמיאס ורבין: אבל שורת החוקים שאתה מביא כאן היא שורת חוקים שאין שום דרך להגיע עליהם להסכמה.

איילת נחמיאס ורבין: חוק הטבות מס, אמר חבר הכנסת טיבי, ואני מצטרפת אליו, יהיה מאוד קשה לא למצוא לו הסכמה בבית; אותו דבר גם חוק המתמחים שהוא בקריאה טרומית שקשה לי להאמין שלא תהיה הסכמה עליו.

איילת נחמיאס ורבין: בסופו של דבר, מה שאני מנסה לומר זה שיש מספיק חוקים בבית שיש עליהם הסכמה.

איילת נחמיאס ורבין: להעביר היום בקריאה שנייה ושלישית את פיזור הכנסת כדי שהכנסת תצא לבחירות זה לא רק הפריימריז.

איילת נחמיאס ורבין: אני אגיד לך משהו, מיקי, אני בדקתי אתמול עם ועדת הבחירות המרכזית כמה זמן הם צריכים כדי להיערך.

איילת נחמיאס ורבין: עכשיו בצורה לגמרי עניינית בלי בדיחות – ועדת הבחירות המרכזית חייבת לצאת ביום רביעי הבא, לכל המאוחר, כדי להיערך למערכת הבחירות.

איילת נחמיאס ורבין: זה 90 יום כמו שאתה ציינת בהתחלה.

מכלוף מיקי זוהר: אגב, זה המועד שרציתי לעשות בו את הפיזור.

איילת נחמיאס ורבין: לא.

איילת נחמיאס ורבין: אבל אתה לא יכול בלי להעביר היום את הפיזור.

מכלוף מיקי זוהר: לא נכון.

מכלוף מיקי זוהר: אפשר לפזר גם ביום רביעי הבא.

איילת נחמיאס ורבין: לא.

איילת נחמיאס ורבין: כי אין לך ההסכמות.

מכלוף מיקי זוהר: לא צריך שום הסכמות.

מכלוף מיקי זוהר: אם אני לא מפזר אני לא צריך שום הסכמות.

מכלוף מיקי זוהר: אם אני לא מפזר אני כקואליציה יכול להמשיך לתפקד ולהעביר חוקים.

ג'מאל זחאלקה: זאת הפרשנות שלך.

ג'מאל זחאלקה: אתה מפרש מה שאתה רוצה.

איילת נחמיאס ורבין: שבוע הבא תהיה מסחטה יותר גדולה.

מכלוף מיקי זוהר: הקואליציה יכולה להמשיך לעבוד עוד שבוע.

איילת נחמיאס ורבין: אבל שבוע הבא תהיה מסחטה יותר גדולה.

מכלוף מיקי זוהר: לא מסחטה ולא מכבסה.

איילת נחמיאס ורבין: - - -

יואל חסון: איילת, על מה את מדברת?

יואל חסון: הסוחט הכי גדול זה הוא.

יואל חסון: הוא הסחטן הכי גדול.

מכלוף מיקי זוהר: בסדר גמור, חבר הכנסת חסון.

יואל חסון: לא רק אותנו אתה סוחט, אתה סוחט את ראש הממשלה, את הקואליציה, את יושב-ראש הכנסת.

יואל חסון: אתה סחטן, אתה סחטן שמנצל את התפקיד שלך עכשיו כדי להעביר חוקים שמעניינים אותך.

איילת נחמיאס ורבין: מזכיר הממשלה הגיע לוודא שיוצאים לבחירות, מיקי.

איילת נחמיאס ורבין: מה קרה לכם?

קריאות: - - -

יואל חסון: אתה בסך הכול סחטן, זה הכול.

מכלוף מיקי זוהר: אני סחטן, חבר הכנסת חסון?

מכלוף מיקי זוהר: אתה שחקן, חבר הכנסת חסון.

יואל חסון: עדיף להיות שחקן מאשר סחטן.

ג'מאל זחאלקה: יואל, בוא נצביע וגמרנו.

אמיר אוחנה: יש מניעה לפזר את הכנסת ולהעביר חוקים בהסכמה בשבוע הבא?

אמיר אוחנה: יש מניעה כזאת.

אמיר אוחנה: אני אסביר לך תכף.

איילת נחמיאס ורבין: לא.

איילת נחמיאס ורבין: אין מניעה.

מכלוף מיקי זוהר: יש דברים שהם לא רוצים.

מכלוף מיקי זוהר: הם יעבירו לך את חוק מרקם החיים בהתיישבות?

אמיר אוחנה: לא.

מכלוף מיקי זוהר: נו, וזה לא מספיק חשוב?

מכלוף מיקי זוהר: חברת הכנסת קארין אלהרר, בבקשה.

קארין אלהרר: אדוני היושב-ראש, נראה שאתה רוצה להיות עם ולהרגיש בלי.

קארין אלהרר: יוצאים לבחירות – זה המנגנון.

קארין אלהרר: המנגנון הוא שמצביעים על פיזור הכנסת ואז מקיימים ועדת הסכמות.

קארין אלהרר: לכולם יש חוקים שהם רוצים – כולם כולל כולם.

קארין אלהרר: ההימצאות של מזכיר הממשלה מעלה בי סימן שאלה שאולי הכול ראש הממשלה בוחש מאחורה - -

מכלוף מיקי זוהר: התשובה היא לא.

מכלוף מיקי זוהר: זאת שטות אחת גדולה.

קארין אלהרר: - - כי אחרת היו מחליפים אותך בוועדה הזאת.

מכלוף מיקי זוהר: אי אפשר.

ג'מאל זחאלקה: למה מזכיר הממשלה פה?

מכלוף מיקי זוהר: מה זה "למה"?

מכלוף מיקי זוהר: כי יש פה הצעת חוק ממשלתית.

ג'מאל זחאלקה: אני מחזק את דבריה.

מכלוף מיקי זוהר: חיזקת דברים שהם לא יותר מהבל ושטות.

קארין אלהרר: בסדר.

קארין אלהרר: אז אני קוראת לראש הממשלה - -

מכלוף מיקי זוהר: אני אדאג גם שהוא יענה השבוע.

קארין אלהרר: - - פעם אחת שיעמוד מאחורי הדברים שלו.

קארין אלהרר: היו הסכמות – אל תנהל - -

מכלוף מיקי זוהר: אבל אני חושב שהדוגמה לדבר והיפוכו זה יאיר לפיד.

מכלוף מיקי זוהר: הוא מתהפך כל חמש דקות לא ראש הממשלה.

קארין אלהרר: - - אל תנהל - - - הניסיונות שלך להתבדח - -

מכלוף מיקי זוהר: הוא מתחיל – נגד חוק הגיוס, בעד חוק הגיוס.

מכלוף מיקי זוהר: כבר מכירים את הגישה.

קארין אלהרר: - - הניסיונות שלך להתבדח על חשבון הציבור היא פשוט עלובה.

מכלוף מיקי זוהר: אוקיי.

קארין אלהרר: אני חייבת להגיד לך – אתה עושה עכשיו "אבו-עלי" על כולם כי אתה חושב שאתה מלך הבניין הזה.

קארין אלהרר: אני אומרת לך שלא.

אחמד טיבי: סגן המלך.

קארין אלהרר: אני אגיד לך עוד דבר: אתה יכול למשוך את המשחק המטופש הזה רק עד יום שני.

קארין אלהרר: ביום שני – עברו 48 שעות.

קארין אלהרר: אז, חבל, מיקי.

קארין אלהרר: תגמור עם זה בכבוד היום ולא תיאלץ להיות מושפל ביום שני שלא נצטרך את חובת ההנחה.

יואל חסון: מעולם לא הסכמתי איתה יותר.

מכלוף מיקי זוהר: אני רוצה להזכיר לגברתי, חברת הכנסת אלהרר כי אולי גם חבר הכנסת חסון שכח: קודם כול אני הולך לתת פטור מחובת הנחה והחוק יוצבע היום לקריאה ראשונה - -

קארין אלהרר: אה, תודה, באמת.

אחמד טיבי: מתי?

מכלוף מיקי זוהר: - - אבל להזכירך, בין קריאה שנייה ושלישית זה עדיין צריך לעבור אישור פה בוועדת הכנסת.

קארין אלהרר: - - - כל מיני חברי כנסת שיצוצו.

מכלוף מיקי זוהר: אז תמצאי אותם.

יואל חסון: יש לי הודעה אישית, על פי התקנון.

קארין אלהרר: - - -

מכלוף מיקי זוהר: תמצאי אותם.

יואל חסון: הודעה אישית, על-פי התקנון.

יואל חסון: אדוני היושב-ראש, יש לי הודעה אישית.

מכלוף מיקי זוהר: עוד רגע.

יואל חסון: הודעה אישית.

מכלוף מיקי זוהר: עוד רגע.

קארין אלהרר: - - - למכור את המדינה לטובת הפריימריז שלו.

מכלוף מיקי זוהר: את תמצאי אותם.

מכלוף מיקי זוהר: אבל עם כל הכבוד, הרי יאיר לפיד לא היה פה בכנסת כמעט אף פעם - -

קארין אלהרר: יאללה, יאללה.

מכלוף מיקי זוהר: - - הוא רוצה כבר לעבוד בקמפיין שלו, ואתם רוצים שאני אשתף פעולה עם יאיר לפיד כדי שהוא יתחיל לעשות קמפיין כדי שאולי הוא יהיה ראש ממשלה.

קארין אלהרר: - - -

מכלוף מיקי זוהר: אבל בואי אני אספר לך סיפור – נכנס למשחק הזה מישהו חדש.

מכלוף מיקי זוהר: קוראים לו בני גנץ.

מכלוף מיקי זוהר: הוא שתה לכם את כל המנדטים - -

קארין אלהרר: יאללה - - -

מכלוף מיקי זוהר: - - לכו תעבדו כמו שצריך.

מכלוף מיקי זוהר: אולי בטעות תצליחו לתת איזשהו פייט בדרך להנהגת המדינה - -

קארין אלהרר: - - -

מכלוף מיקי זוהר: אז עם כל הכבוד לחברתי, חברת הכנסת אלהרר, את הפופוליזם אני משאיר למפלגה שלכם.

מכלוף מיקי זוהר: אתם אלופים בפופוליזם.

קארין אלהרר: אם היית פחות דואג - - -

מכלוף מיקי זוהר: חבר הכנסת חסון, בבקשה.

יואל חסון: אדוני, אני רוצה להודיע הודעה אישית או הודעה לפחות מטעם המחנה הציוני.

יואל חסון: אני מאמין שהאופוזיציה כולה תתמוך בזה.

יואל חסון: אני פונה לקואליציה, לדודי אמסלם, ומודיע לו שאם הוא יבקש או ירצה לפעול להדחתך מתפקיד יושב-ראש ועדת הכנסת האופוזיציה תתמוך בהדחה שלך.

מכלוף מיקי זוהר: מאה אחוז.

מכלוף מיקי זוהר: אני יכול לבשר לכולם שאם הליך ההדחה נגדי בוועדת הכנסת יעלה אני אצביע בעדו.

מכלוף מיקי זוהר: אז יש לכם עוד חבר כנסת אחד.

מכלוף מיקי זוהר: נשאר לכם רק עוד 79 חברי כנסת לגייס.

אחמד טיבי: אני היחידי שיתנגד?

מכלוף מיקי זוהר: אתה תתנגד, חבר הכנסת טיבי?

מכלוף מיקי זוהר: אוי ואבוי.

מכלוף מיקי זוהר: אז תגייסו עוד 79, חבר הכנסת חסון.

יואל חסון: לא, אין צורך, אנחנו נתמוך.

מכלוף מיקי זוהר: עוד 79.

מכלוף מיקי זוהר: אחד יש לכם בטוח, ממני.

יואל חסון: אנחנו תומכים בהדחתך.

מכלוף מיקי זוהר: יופי.

מכלוף מיקי זוהר: עכשיו אפשר לעבור להצבעה.

יואל חסון: אם יושב-ראש הקואליציה ירצה נעשה.

מכלוף מיקי זוהר: עכשיו אפשר לעבור להצבעה.

מכלוף מיקי זוהר: ואם תהית – הרבה יותר קל לי שאני אודח מאשר לאשר את תהליך פיזור הכנסת לפני העברת החוקים שעליהם דיברתי.

יואל חסון: ממש ז'אן ד'ארק אתה.

מכלוף מיקי זוהר: לא.

מכלוף מיקי זוהר: אני פשוט בשונה מאחרים פחות פופוליסט מכם.

מכלוף מיקי זוהר: זה הכול.

מכלוף מיקי זוהר: אני צריך עוד אחד לקוורום, אם אפשר, כדי שאני אוכל להצביע על פטור מחובת הנחה לפיזור הכנסת.

יואל חסון: זה מדהים.

יואל חסון: זה נראה שהקואליציה לא רוצה בחירות בעצם.

יואל חסון: אתם בעצם לא רוצים בחירות.

יואל חסון: אתם עושים הכול שלא יהיו בחירות, זה לא ייאמן.

יואל חסון: אתם מפחדים מבחירות.

יואל חסון: אתם מפחדים מבחירות, זאת האמת.

מכלוף מיקי זוהר: חבר הכנסת שטרן, תרצה להגיד משהו להעיר את האווירה?

אלעזר שטרן: אני קיבלתי כרטיס חינם להצגה שלך הבוקר.

יואל חסון: אולי מזכיר הממשלה יגיד לנו אם ראש הממשלה רוצה בחירות או לא רוצה בחירות.

מכלוף מיקי זוהר: זה לא היה חינם, חבר הכנסת שטרן.

אלעזר שטרן: זה כן.

יואל חסון: אולי בכלל מזכיר הממשלה הגיע לכאן כדי לוודא שהכנסת לא תפוזר.

מכלוף מיקי זוהר: יש קוורום?

קריאה: כן, יש.

מכלוף מיקי זוהר: מאה אחוז.

מכלוף מיקי זוהר: אני רוצה לעבור להצבעה על מתן פטור מחובת הנחה לחוק פיזור הכנסת – הצעת חוק ממשלתית שהגישה הממשלה, כמובן, בתיאום עם כל ראשי הקואליציה.

מכלוף מיקי זוהר: לכן אני רוצה לעבור להצבעה.

מכלוף מיקי זוהר: אני מדגיש: פטור לפני קריאה ראשונה.

מכלוף מיקי זוהר: בעד ההצעה – 8

מכלוף מיקי זוהר: נמנעים – אין

אחמד טיבי: אני מבקש רביזיה על ההצעה עד שאתם מבטיחים לי את חוק המתמחים.

מכלוף מיקי זוהר: ההצעה נתקבלה.

מכלוף מיקי זוהר: הוגשה רביזיה על-ידי חבר הכנסת טיבי.

מכלוף מיקי זוהר: נראה מה עושים.

מכלוף מיקי זוהר: תודה.